CELEX: 31988R2953
Language: el
Date: 1988-09-26 00:00:00
Title: Κανονισμός (ΕΟΚ) αριθ. 2953/88 της Επιτροπής της 26ης Σεπτεμβρίου 1988 περί παύσεως της αλιείας του γάδου από πλοία με σημαία της Ισπανίας

Avis juridique important

|

31988R2953

Κανονισμός (ΕΟΚ) αριθ. 2953/88 της Επιτροπής της 26ης Σεπτεμβρίου 1988 περί παύσεως της αλιείας του γάδου από πλοία με σημαία της Ισπανίας  

Επίσημη Εφημερίδα αριθ. L 266 της 27/09/1988 σ. 0036 - 0036

***** ΚΑΝΟΝΙΣΜΟΣ (ΕΟΚ) αριθ. 2953/88 ΤΗΣ ΕΠΙΤΡΟΠΗΣ  της 26ης Σεπτεμβρίου 1988  περί παύσεως της αλιείας του γάδου από πλοία με σημαία της Ισπανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), και ιδίως άρθρο 11 παργραφος 3,  Εκτιμώντας:  ότι ο κανονισμός (ΕΟΚ) αριθ. 3977/87 του Συμβουλίου της 21ης Δεκεμβρίου 1987 για τον καθορισμό, για ορισμένα αποθέματα ιχθύων ή ομάδες ιχθύων, του συνόλου επιτρεπομένων αλιευμάτων για το 1988 και ορισμένων όρων υπό τους οποίους μπορούν να αλιευθούν (2) προβλέπει τις ποσοστώσεις για γάδο για το 1988·  ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων του γάδου στα ύδατα της διαιρέσεως CIEM II b, από πλοία σημαία της Ισπανίας ή νηολογημένα στην Ισπανία, έφθασαν τις ποσοστώσεις που είχαν διατεθεί για το 1988,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων γάδου στα ύδατα της διαιρέσεως CIEM II b, από πλοία με σημαία της Ισπανίας ή νηολογημένα στην Ισπάνια, εκτιμάται ότι έχει εξαντλήσει τις ποσοστώσεις που είχαν διατεθεί στην Ισπανία για το 1988.  Απαγορεύεται η αλιεία του γάδου στα ύδατα της διαιρέσεως CIEM II b, καθώς επίσης και η παραμονή επί του πλοίου ή η μεταφόρτωση από πλοίο και η εκφόρτωση που έχει αλιευθεί στη διαίρεση αυτή, από πλοία με σημαία της Ισπανίας ή νηολογημένα στην Ισπανία, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίξει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Σεπτεμβρίου 1988.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 375 της 31. 12. 1987, σ. 1.